
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕ ΥΧΟΣ ΤΕΤΑΡΤΟ _ Αρ. Φύλλου 697 

14 Σεπτεμβρίου 1995 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας έκτασης 152 στρμ. στη θέση 
«Καράτουλα - Κλαρί» περιφέρειας Κοιν/τας Πα¬ 
γκρατίου του Ν. Αχαΐας. .τ. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Τροποποίηση του εγκεκριμένου ρυμοτομικού σχεδίου 
Αθηνών, επιβολή και κατάργηση στοάς. 2 

Τροποποίηση του εγκεκριμένου ρυμοτομικού σχεδίου 
Αθήνων και καθορισμός όρων και περιορισμών δό¬ 
μησης. 3 

ΑΠΟΦΑΣΕΙΣ 

Τροποποίηση των οριακών οικοδομικών και ρυμοτομι¬ 
κών γραμμών στο ΟΤ 84 του Δήμου Αχαρνών. ... 4 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. Ζθ/2727 (1) 

Κήρυξη ως αναδασωτέας έκτασης 152 στρμ. στη θέση 
«Καράτουλα - Κλαρί» περιφέρειας Κοιν/τας Παγκρα¬ 
τίου του Ν. Αχαΐας. 

Ο ΠΕΡΙΦΕΡΕΙΑΚΟΙ ΔΙΕΥΘΥΝΤΗΣ Ν. ΑΧΑΐΑΣ 
Έχοντα υπόψη: 

1. Το άρθρο 117 παρ. 3 του Συν/τος της Χώρας περί 
διοικητικής αποκέντρωσης, όπως τροποποιήθηκε και συ¬ 
μπληρώθηκε μεταγενέστερα με το Ν. Δ. 532/70. 


2. Τις διατάξεις του Ν. 3200/55. 

3. Τις διατάξεις του Ν. 998/1979 «περί προστασίας των 
δασών και των δασικών εν γένει εκτάσεων της χώρας» και 
συγκεκριμένα: α) του άρθρου 41 παρ. 1, β) του άρθρου 38 
παρ. 1, γ) του άρθρου 70 παρ. 3 Ν. 998/79 όπως συμπλη¬ 
ρώθηκε με Ν. 2040/92. 

4. Τις δ/γές του Υπουργείου Γεωργίας: α) 160417/ 
1180/8.7.80, β) 182447/3049/24.9.80. 

5. Τις αριθ. 1837/21.8.95 και Ζα/2689/28.8.95 προτά¬ 
σεις του Δασαρχείου Καλαβρύτων και της Δ/νσης Δασών 
αντίστοιχα, «περί κηρύξεως αναδασωτέας της αναφερό- 
μενης στο θέμα εκτάσεως», αποφασίζουμε: 

Κηρύσουμε αναδασωτέα, με σκοπό την αποκατάσταση, 
με φυσική αναγέννηση, της δασικής βλάστησης, που κα¬ 
ταστράφηκε από πυρκαγιά που έγινε στις 5.7.1995 τη δη¬ 
μόσια δασική έκταση από αείφυλλα πλατύφυλλα (πρίνους) 
εμβαδόν εκατόν πενήντα δύο στρεμμάτων (152 στρεμ.) 
που βρίσκεται στη θέση «Καράτουλα - Κλαρί» Κοιν/τας 
Παγκρατίου και προσδιορίζεται από τα στοιχεία ΑΒΓΔΕ- 
ΖΗΘΙΚΑ όπως φαίνεται στο συνημμένο διάγραμμα, το 
οποίο αποτελεί αναπόσπαστο μέρος της απόφασης αυτής 
και έχει όρια: 

Ανατολικά: Δημόσια δασική έκταση. 

Δυτικά: Αγροί κατοίκων Παγκρατίου και θεαπίστου. 
Βόρεια: Δημόσια δασική έκταση. 

Νότια: Ομοίως και όρια θεαπίστου. 

Η παρούσα ισχύει μετά τη δημοσίευσή της στην κοινό¬ 
τητα Παγκρατίου σύμφωνα με το άρθρο 37 Ν. 3200/55. 

Η απόφαση αυτή να δημοσιευτεί στην Εφημερίδα της 
Κυβερνήαεως. 

Πάτρα, 29 Αυγούστου 1995 

Ο Περίφ. Διευθυντής 
ΒΑΣΙΛ. ΜΑΝΩΛΟΠΟΥΛΟΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Τροποποίηση του εγκεκριμένου ρυμοτομικού σχεδίου 
Αθηνών, επιβολή και κατάργηση στοάς. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 3, 9 και 70 του Ν. Δ/τος της 
17.7.1923 «Περί σχεδίων πόλεων κλπ.» (Α' 228), όπως 
μεταγενέστερα τροποποιήθηκαν και συμπληρώθηκαν. 

2. Τις διατάξεις των άρθρων 4 (παρ. 1) και 15 του Ν. 
1577/1985 «Γενικός Οικοδομικός Κανονισμός» (Α' 210), 
όπως το τελευταίο εδάφιο συμπληρώθηκε με το άρθρο 6 
παρ. 2 του Ν. 1722/1988 «Τροποποίηση διατάξεων του Ν. 
1577/1985 «Γ.Ο.Κ.» και άλλες σχετικές διατάξεις» Α' 
(91). 

3. Τις διατάξεις του άρθρου 2 παρ. α του Π. Δ/τος 183/ 
1986 «Έγκριση τροποποιήσεων σχεδίων πόλεων και κα¬ 
θορισμός όρων και περιορισμών δόμησης από τους Νο¬ 
μάρχες (Α' 70). 

4. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137), όπως 
αυτό προστέθηκε με τα άρθρο 27 του Ν. 2081/1992 (Α 
154). 

5. Την 91130/1986/24.11.1994 απόφαση του Πρωθυ¬ 
πουργού και του Υπουργού Περιβάλλοντος Χωροταξίας 
και Δημοσίων Έργων «Ανάθεση αρμοδιοτήτων στην Υφυ¬ 
πουργό Περιβάλλοντος Χωροταξίας και Δημοσίων Έργων 
Ελισάβετ Παπαζώη» (Β' 878). 

6. Την ΥΠΠΟ/ΔΑΑΜ/177/10162/28.2.1994 απόφαση 
της Υπουργού Πολιτισμού. 

7. Τις 1726/1993 και 216/1995 γνωμοδοτήσεις του 
Δημοτικού Συμβουλίου Αθηναίων. 

8. Τις 299/1994 και 81/1995 γνωμοδοτήσεις του Κε¬ 
ντρικού Συμβουλίου Χωροταξίας, Οικισμού και Περιβάλ¬ 
λοντος. 

9. Το γεγονός ότι από τις κανονιστικές διατάξεις αυτού 
του διατάγματος δεν προκαλείται δαπάνη οε βάρος του 
κρατικού προϋπολογισμού και του οικείου Ο.Τ.Α. 

10. Την 374/1995 γνωμοδότηση του Συμβουλίου της 
Επικρατείας με πρόταση του Υπουργού και της Υφυπουρ¬ 
γού Περιβάλλοντος, Χωροταξίας και Δημοσίων Έργων, 
αποφασίζουμε: 


Αρθρο 1 

Εγκρίνεται η τροποποιήση του εγκεκριμένου ρυμοτομι¬ 
κού σχεδίου Αθηνών, στο τμήμα της πόλης που έχει χαρα- 
κτηρησθεΐ ως παραδοσιακό με το από 21.9.1979 Π. Δ/ 
γμα «περί χαρακτηρισμού ως παραδοσιακού τμήματος της 
πόλης των Αθηνών (Ιστορικό Κέντρο)» (Δ’ 567) και ειδικό¬ 
τερα στα οικοδομικά τετράγωνα που περικλείονται από τις 
οδούς Αιόλου, Γεωργίου Σταύρου, Σταδίου, Πεσμαζόγλου 
και Σοφοκλέους, με την κατάργηση των μεταξύ αυτών πε¬ 
ζοδρόμου και κοινοχρήστων χώρων και τη δημιουργία ενός 
οικοδομικού τετραγώνου, τη μετατόπιση και τον καθορι¬ 
σμό ρυμοτομικών - οικοδομικών γραμμών ως και την κα¬ 
τάργηση και επιβολή στοάς, πλάτους τριών μέτρων και πε¬ 
νήντα εκατοστά του μέτρου (3,50), όπως οι παραπάνω 
ρυθμίσεις φαίνονται στο σχετικό πρωτότυπο διάγραμμα 
σε κλίμακα 1'500, που θεωρήθηκε από τον Προϊστάμενο 
της Διεύθυνσης Τοπογραφικών Εφαρμογών με την 
70837/1995 πράξη του και που αντίτυπό του σε φωτοσμί¬ 
κρυνση δημοσιεύεται με το παρόν διάταγμα. 

Άρθρο 2 

1. ΚαταργεΙται: 

α) Η θέση και διάταξη των κτιρίων του παραπάνω οικο¬ 
δομικού τετραγώνου, που εγκρίθηκε με την παρ. 2 του άρ¬ 
θρου 1 του από 21.12.1979 (Δ' 39/1980) Π. Δ/τος και 

β) Το άρθρο 2 του ίδιου ως άνω από 21.12.1979 Π. Δ/ 
τος. 

2. Για τη χορήγηση οικοδομικής άδειας ανέγερσης κτι¬ 
ρίων στο οικόπεδο της Εθνικής Τράπεζας Ελλάδος, στη 
συμβολή των οδών Αιόλου και Σοφοκλέους απαιτείται 
προηγούμενη έγκριση της σχετικής μελέτης από την αρ¬ 
μόδια Δ/νση Αναστηλώσεων Αρχαίων Μνημείων του 
Υπουργείου Πολιτισμού. 

Άρθρο 3 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
απρόντος διατάγματος. 

Αθήνα, 9 Αυγούστου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΓΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ Υ*ΥΠ. ΠΕΡΙΒΑΛΛΟΝΤΟΣ, ΧΟΡΟΤΑΞΙΑΙ 
ΚΑΙ ΔΗΜΟΣΙΟΝ ΕΡΓΟΝ ΚΑΙ ΔΗΜΟΣΙΟΝ ΕΡΓΟΝ 

ΚΩΣΤΑΣ ΛΑΛΙΩΤΗΣ ΕΛΙΣΣΑΒΕΤ ΠΑΠΑΖΩΗ 

(3) 

Τροποποίηση του εγκεκριμένου ρυμοτομικού σχεδίου 

Αθήνων και καθορισμός όρων και περιορισμών δόμη¬ 
σης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διαταλξεις των όρθρων 3,9,29 και 70 του Ν. Δια¬ 
τάγματος της 17.7.1923 «Περί σχεδίων πόλεων κλπ.» (Α' 
228) όπως μεταγενέστερα τροποοπιήθηκαν και συμπλη¬ 
ρώθηκαν. 

2. Τις διατάξεις του άρθρου 99 (παρ. 3) του Ν. 1892/ 
1990 «Για τον εκσυγχρονισμό και την ανάπτυξη και άλλες 
διατάξεις» {Α' 101) όπως αντικαταστάθηκε με την παρ. 2 
του άρθρου 7 του Ν. 2052/1992 «Μέτρα για την αντιμετώ¬ 
πιση του νέφους και πολεοδομικές ρυθμίσεις» (Α' 94). 

3. Τις διατάξεις των άρθρων 8 και 9 του Ν. 1577/1985 
«Γενικός Οικοδμοικός Κανονισμός» (Α' 210), όπως τροπο- 
οιήθηκαν με το άρθρο 13 (παρ. 1,2,3) του Ν. 1647/198Θ 
«Οργανισμός Κτηματολογίου και Χαρτογραφήσεων Ελλά¬ 
δος (ΟΚΧΕ) και άλλες σχετικές διατάξεις» (Α' 141) και το 
άρθρο 1 (παρ. 3 και 4) του Ν. 1577/1985 «Γ.Ο.Κ.» και άλ¬ 
λες διατάξεις» (Α' 91). 

4. Τις διατάξεις του άρθρου 23 παρ. 1 (εδ. ιδ) του Ν. 
1558/1985 «Κυβέρνηση και Κυβερνητικά Όργανα» (Α' 
137). 

5. Τις διατάξεις του άρθρου 29Α του Ν. 1558/1985 
όπως αυτό προστέθηκε μετο άρθρο 27 τουΝ. 2081/1992 
(Α' 154). 

6. Το Φ. 183/331 /14343/29.11.1993 έγγραφο του Ορ¬ 
γανισμού Σχολικών Κτιρίων Δ/νση Μελετών. 

7. Την 1520/1992 γνωμοδότηση του Δημοτικού Συμ¬ 
βουλίου Αθηναίων. 

8. Την 366/συν. 43/1993 γνωμοδότηση του Κεντρικού 
Συμβουλίου Χωροταξίας Οικισμού και Περιβάλλοντος. 

9. Το γεγονός ότι από τις κανονιστικές διατάξεις αυτού 
του διατάγματος δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α. 

10 Την 223/1995 γνωμοδότηση του Συμβουλίου της 
Επικρατείας με πρόταση του Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 


'Αρθρο 1 

Εγκρίνεται η τροποοπιήση του εγκεκριμένου ρυμοτομι¬ 
κού σχεδίου Αθηνών και ειδικότερα στα οικοδομικά τετρά¬ 
γωνα 1 και 82, που περικλείονται από τις οδούς Κωνστα¬ 
ντινουπόλεως, Κροκιδά, Λιοσίων και Στενημάχου, με τον 
χαρακτηρισμό της μεταξύ αυτών οδού Κυριάκού και τμή¬ 
ματος του οικοδομικού τετραγώνου 1, ως χώρου σχο¬ 
λείου, με στοιχεία ΒΓΖΕΒ και την ενοποίηση αυτού με τον 
παρακείμενο χώρο σχολείου (Ο.Τ. 82), όπως φαίνεται στο 
σχετικό πρωτότυπο διάγραμμα σε κλίμακα 1:500, που θε¬ 
ωρήθηκε από Τον προϊστάμενο της Δ/νσης Τοπογραφικών 
Εφαρμογών με την 72154/1995 πράξη του και που αντί¬ 
τυπό του σε φωτοσμίκρυνη δημοσιεύεται με το παρόν διά¬ 
ταγμα. 

Άρθρο 2 

Καταργείται η προβλεπόμενη από το εγκεκριμένο ρυ¬ 
μοτομικά σχέδιο στοά, στο πρόσωπο των οικοπέδων, που 
βρίσκονται στο χαρακτηριζόμενο ως χώρο σχολείου τμήμα 
του οικοδομικού τετραγώνου 1, όπως φαίνεται στο διά¬ 
γραμμα του προηγούμενου άρθρου. 

Άρθρο 3 

1. Οι όροι και περιορισμοί δόμησης του κατά το άρθρο 1, 
ενιαίου χώρου με στοιχεία ΑΔΓΖΕΒΑ, καθορίζονται ως 
εξής: 

α. Συντελεστής δόμησης: επτά δέκατα (0,7). 

β. Μέγιστο επιτρεπόμενο ύψος των ανεγερθησομένων 
κτιρίων: δέκα πέντε (15,00) μέτρα. 

2. Για τους λοιπούς όρους και περιορισμούς δόμησης 
εφαρμόζονται οι διατάξεις του από 30.4.1980 Π. Δ/τος (Δ' 
292). 

Άρθρο 4 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 21 Αυγούστου 1995 

0 ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΟΝ 

ΚΩΣΤΑΣ ΛΑΛΙΩΤΗΣ 

ΑΠΟΦΑΣΕΙΣ 

Αριθ. οικ 2552/440 (4) 

Τροποποίηση των οριακών οικοδομικών και ρυμοτομικών 
γραμμών στο ΟΤ 84 του Δήμου Αχαρνών. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
Έχοντας υπόψη: 

1. Τις διατάξεις των άρθρων 32 και 39 του Ν. 2218/94 
περί ιδρΟσεως Νομ. Αυτοδιοίκησης, τροποποίηση διατά¬ 
ξεων για την πρωτοβάθμια αυτοδιοίκηση και την περιφέ¬ 
ρεια και άλλες διατάξεις (ΦΕΚ 90/ΤΑ/13.6.94). 

2. Τις όμοιες του άρθρ. 13 τουΝ. 1586/86 όπως τροπο¬ 
ποιήθηκε από το άρθρο 36, καθώς και τις διατάξεις της 
παρ. 18 του ιδίου άρθρου και Νόμου παρ. 19 του Ν. 
2190/94 περί σύστασης ανεξάρτητης αρχής για την επι¬ 
λογή προσωπικού και ρύθμιση θεμάτων διοίκησης {ΦΕΚ 
28/ΤΑ/3.3.94). 

3. Τις διατάξεις του άρθρου 6 παρ. 8 του Ν. 2240/94 
περί συμπληρώσεως διατάξεων για την Νομ. Αυτοδιοί¬ 
κηση και άλλες διατάξεις (ΦΕΚ 153/ΤΑ/16.9.1994}. 

4. Τον Οργανισμό Νομαρχαικής Αυτοδιοίκησης (ΦΕκ 
400/95 Δ ). 

5. Τις διατάξεις του από 17.7.1923 Ν. Δ. «περί σχεδίων 
πόλεων και κωμών του Κράτους» όπως τροποοπιήθηκε και 
συμπληρώθηκαν μεταενέστερα, 

6. Τις διατάξεις του Ν. 1577/85 {ΦΕΚ 210/Α). 

7. Τις διατάξεις του Α. Ν. 314/68 {ΦΕΚ 47 Α) όπως τρο¬ 
ποποιήθηκαν και συμπληρώθηκαν με την υπ' αρ. 1018/71 
Ν. Δ. (ΦΕΚ 220/Α) και την παρ. 3 του άρθρ. 34 του Ν. 
1577/88 (ΦΕΚ 210 Α). 

8. Τις διατάξεις του υπ, αρ. 183/86 Π. Δ/τος (ΦΕΚ 
70/Α). 

9. Την από 6.4.95 γνωμοδότηση του Συμβουλίου Υ.ΠΕ.- 


ΧΩ,ΔΕ Αν, Αττικής (λυνεσρια 12, πράξη 13). 

10. Την υπ’ αρ. 776/24.11.94 Απόφασης του Δημοτ. 
Συμβ. Αχαρνών. 

11. Την υπ’ αρ. 3003/10.2.95 βεβαίωση του Δημάρχου 
Αχαρνών ότι δεν υποβλήθηκαν ενστάσεις επί της προτει- 
νόμενης τροποποίησης και ότι ουδείς από τους παρόντες 
κατά την εκδίκαση είχε έννομο συμφέρο. 

12. Την υπ’ αρ. 3004/10.2.95 βεβαίωση του Δημάρχου 
Αχαρνών ότι δεν βαρύνεται με την παρούσα τροποποίηση 
ο Δημοτικός Προϋπολογισμός, αποφασίζουμε: 

1. Την ανάκληση του τμήματος του εγκεκριμένου με το 
Π. Δ/γμα της 19.6.1987 που περιλαμβάνονταν στο ήδη 
εγκεκριμμένο σχέδιο πόλης με το Π. Δ/γμα της 
28.8.1933, του ΟΤ 84 της περιοχής Αγίου Δημητρίου - 
Αυλίζα του Δήμου Αχαρνών και την επαναφορά του στο 
ισχύον Π. Δ/γμα της 28.8.1933. 

2. Την τροποποίηση της οριακής οικοδομικής και ρυμο¬ 
τομικής γραμμής στο ΟΤ 84 του Δήμου Αχαρνών που είχε 
εγκριθεί με το Π. Δ/γμα της 19.6.1987 (ΦΕΚ 717/87 Δ) 
ώστε να υπάρχει σύνδεση του παλιού εγκεκριμένου με την 
επέκταση της 19.6.87 όπως απεικονίζεται στο συνοδεύον 
την απόφαση διάγραμμα. 

Από τις κανονιστικές διατάξεις αυτής της απόφσης δεν 
προκαλείται δαπάνη σε βάρος του προϋπολογισμού του 
Δήμου. 

Η ισχύς της απόφασης αυτής άρχεται από την δημο¬ 
σίευσή της στην Εφημερίδα της Κυβέρνησης. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αγ. Παρασκευή, 6 Ιουλίου 1995 

Ο Νομάρχης 
ΔΗΜ. ΑΝ. ΦΡΑΓΚΟΣ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











